**Poziv za sudjelovanje na konferenciji InfoDASKA 2019**

Osijek, 10. - 11.05.2019.

InfoDASKA studentska je konferencija započela 2008. godine pod nazivom Dani mladih knjižničara. Konferencija se održava jednom godišnje, naizmjenično u Zadru, Osijeku i Zagrebu, a na njoj sudjeluju studenti knjižničarstva i informacijskih znanosti.  Tema ovogodišnje InfoDASKA-e je **Informacijske tehnologije kao pokretač promjena**, što uključuje dvije podteme:

**Uloga informacijskih ustanova u procesu promjena**

• Informacijske ustanove kao posrednik između tehnologije i korisnika

• Suradnja informacijskih ustanova i IT sektora

• Nove usluge u skladu s tehnološkim napretkom

• Diseminacija informacija u informacijskom društvu

• Promjene u organizaciji rada u informacijskim ustanovama (alati, organizacijski modeli,..)

**Odnos informacijskih stručnjaka prema tehnologijama**

• Nove uloge informacijskih stručnjaka s obzirom na tehnološki napredak

• Edukacija informacijskih stručnjaka o novim tehnologijama

• Važnost uvođenja IT-a na studij informacijskih znanosti

• Utjecaj informacijskih tehnologija na odnos informacijskih stručnjaka i korisnika

**Upute za pripremu sažetka**

Sažetak treba sadržavati između 300 i 500 riječi te u njemu treba navesti cilj prezentacije,  metodologiju i/ili rezultate istraživanja. Autori u izlaganjima mogu dati pregled teorije, istraživanja ili iskustva iz prakse. Prijave za konferenciju će se primati do 15.3.2019.  preko aplikacije na mrežnim stranicama konferencije. Sažeci će biti recenzirani.

**Rokovi**

• Sažetak: 15.03.2019.

• Obavijest o prihvaćanju: 01.04.2019.

• Prezentacije: 20.04.2019.

Kontakt

• [infodaska2019@gmail.com](mailto:infodaska2019@gmail.com)